বাংলা ভাষার একটি জনপ্রিয় তির্যক বাক্য ওপরে উদ্ধৃত করেছি এই অনুচ্ছেদের শিরোনাম হিসেবে। এই কলামের শিরোনাম দিয়েছি, এবারে বাংলাদেশের ছাত্র আন্দোলনের মৌলিক দাবির নাম দিয়ে। ঘটনাক্রমে, এই আন্দোলন হয়েছে আগস্ট মাসে। ছাত্রদের বেদনার সাথে আমরাও বেদনাহত। ততোধিক, আগস্ট মাস শোকের মাস। অতএব কলাম শুরু করছি ১৯৭৫-এর আগস্টে নিহত বঙ্গবন্ধু শেখ মুজিবুর রহমানের স্মৃতির প্রতি সম্মান জানিয়ে। মহান মুক্তিযুদ্ধ চলাকালে তিনি ছিলেন বাংলাদেশের প্রেসিডেন্ট; আমি ছিলাম রণাঙ্গনের একজন তরুণ মুক্তিযোদ্ধা।